CELEX: 31982L0625
Language: el
Date: 1982-07-01 00:00:00
Title: Οδηγία 82/625/EOK της Επιτροπής της 1ης Ιουλίου 1982 περί προσαρμογής στην τεχνική πρόοδο της οδηγίας 77/313/EOK του Συμβουλίου περί προσέγγισης των νομοθεσιών των κρατών μελών των αναφερομένων στα σύνολα μέτρησης των υγρών, εκτός του ύδατος

Avis juridique important

|

31982L0625

Οδηγία 82/625/EOK της Επιτροπής της 1ης Ιουλίου 1982 περί προσαρμογής στην τεχνική πρόοδο της οδηγίας 77/313/EOK του Συμβουλίου περί προσέγγισης των νομοθεσιών των κρατών μελών των αναφερομένων στα σύνολα μέτρησης των υγρών, εκτός του ύδατος  

Επίσημη Εφημερίδα αριθ. L 252 της 27/08/1982 σ. 0010 - 0029 Φινλανδική ειδική έκδοση: Κεφάλαιο 13 τόμος 12 σ. 0112  Ισπανική ειδική έκδοση: Κεφάλαιο 13 τόμος 12 σ. 0258  Σουηδική ειδική έκδοση: Κεφάλαιο 13 τόμος 12 σ. 0112  Πορτογαλική ειδική έκδοση : Κεφάλαιο 13 τόμος 12 σ. 0258 

ΟΔΗΓΙΑ ΤΗΣ ΕΠΙΤΡΟΠΗΣ της 1ης Ιουλίου 1982 περί προσαρμογής στην τεχνική πρόοδο της οδηγίας 77/313/ΕΟΚ του Συμβουλίου περί προσεγγίσεως των νομοθεσιών των Κρατών μελών των αναφερομένων στα σύνολα μετρήσεως των υγρών, εκτός του ύδατοςΗ  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  την οδηγία 71/316/ΕΟΚ του Συμβουλίου της 26ης Ιουλίου 1971 περί προσεγγίσεως των νομοθεσιών των Κρατών μελών των σχετικών με τις κοινές διατάξεις για τα όργανα μετρήσεως και για τις μεθόδους μετρολογικού ελέγχου(1), όπως τροποποιήθηκε τελευταία από την  πράξη προσχωρήσεως της Ελλάδας, και ιδίως το άρθρο 17,  Εκτιμώντας:  ότι είναι απαραίτητο να τροποποιηθεί η οδηγία 77/313/ΕΟΚ(2) λόγω των τεχνικών εξελίξεων στον τομέα αυτόν- ότι τα μέτρα που προβλέπονται στην παρούσα οδηγία είναι σύμφωνα προς τη γνώμη της Επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές στον τομέα των οργάνων μετρήσεως,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Το παράρτημα της οδηγίας 77/313/ΕΟΚ του Συμβουλίου της 5ης Απριλίου 1977 τροποποιείται ως εξής:  1. Το κείμενο του σημείου 2.2.6.2.3 αντικαθίσταται από το ακόλουθο κείμενο:  "2.2.6.2.3.Τα διαμερίσματα της δεξαμενής πρέπει να είναι εξοπλισμένα με μια διάταξη εξουδετερώσεως των στροβίλων, εκτός αν το σύνολο μετρήσεως περιλαμβάνει ένα διαχωριστή αερίου σύμφωνο προς το σημείο 1.6.2.1.4." 2. Μετά το σημείο 3.1.2.4.2 προστίθεται το ακόλουθο σημείο:  "3.1.3. Όσον αφορά τα σύνολα μετρήσεως τα οποία αναφέρονται στα σημεία 2.2 και 2.4, η έγκριση προτύπου ΕΟΚ μπορεί να χορηγηθεί βάσει σχεδίων και σχημάτων, υπό τον όρον ότι αυτά θα είναι σύμφωνα με τις προδιαγραφές του σημείου 4." 3. Προστίθεται σημείο 4 σύμφωνα με το παράρτημα της παρούσας οδηγίας.   Άρθρο 2  Τα Κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις, για να συμμορφωθούν προς την παρούσα οδηγία, την 1η Μαΐου 1983.  Ενημερώνουν αμέσως περί αυτού την Επιτροπή.   Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, την 1η Ιουλίου 1982.  Για την Επιτροπή Karl-Heinz NARJES Μέλος της Επιτροπής  (1) ΕΕ αριθ. L 202 της 6. 9. 1971, σ. 1.  (2) ΕΕ αριθ. L 105 της 28. 4. 1977, σ. 16.      ΠΑΡΑΡΤΗΜΑ  4. ΣΥΝΟΛΑ ΜΕΤΡΗΣΕΩΣ ΣΥΝΑΡΜΟΛΟΓΗΜΕΝΑ ΠΑΝΩ ΣΕ ΒΥΤΙΟΦΟΡΑ 4.1. Γενικές διατάξεις Τα σύνολα μετρήσεως που είναι συναρμολογημένα πάνω σε βυτιοφόρα και αναφέρονται στα σημεία 2.2 και 2.4 μπορούν να λάβουν μια έγκριση προτύπου ΕΟΚ μετά από μελέτη μόνο των προσκομιζομένων εγγράφων, εφόσον είναι σύμφωνα με ένα από σχήματα του σημείου 4.2  και εφόσον πληρούν τις ακόλουθες προδιαγραφές:  4.1.1. Οι ενδείξεις που προβλέπονται στο σημείο 1.16 πρέπει να συμπληρωθούν με την υπόδειξη του σχήματος που υιοθετείται.  4.1.2. Τα συνιστώντα στοιχεία του συνόλου μετρήσεως πρέπει να έχουν αποτελέσει αντικείμενο μιας εγκρίσεως προτύπου ΕΟΚ, όταν μια τέτοια έγκριση προβλέπεται είτε από την οδηγία 71/319/ΕΟΚ της 26ης Ιουλίου 1971 την αναφερομένη στους μετρητές υγρών εκτός  του ύδατος, είτε από την οδηγία 71/348/ΕΟΚ της 12ης Οκτωβρίου 1971 τη σχετική με τις συμπληρωματικές διατάξεις για μετρητές υγρών εκτός του ύδατος, είτε από την παρούσα οδηγία.  4.1.3. Όταν η δεξαμενή περιλαμβάνει πολλά διαμερίσματα, οι σωληνώσεις εξόδου των διαμερισμάτων μπορούν να συνδέονται με ένα σύνολο μετρήσεως είτε χωριστά είτε μέσω μιας συλλεκτικής σωληνώσεως, εκτός αν στο σχετικό σχήμα προβλέπεται αντίθετη διάταξη. Σε  όλες τις περιπτώσεις εφαρμόζονται οι διατάξεις του σημείου 2.2.1 δεύτερο εδάφιο.  Όταν ένα σύνολο μετρήσεως συνδέεται με περισσότερα διαμερίσματα μέσω μιας συλλεκτικής σωληνώσεως, πρέπει να προβλέπεται μια διάταξη που να αποκλείει την ταυτόχρονη επικοινωνία περισσότερων διαμερισμάτων με το σύνολο μετρήσεως. Πάντως, αυτή η προδιαγραφή  δεν εφαρμόζεται αν το σύνολο μετρήσεως περιλαμβάνει έναν διαχωριστή αερίου σύμφωνο με το σημείο 1.6.2.1.4.  4.1.4. Αν ένα βυτιοφόρο περιλαμβάνει δύο σύνολα μετρήσεως και αν αυτά μπορούν να συνδεθούν κατ' επιλογήν σε ένα ή περισσότερα συγκεκριμένα διαμερίσματα, οι σωληνώσεις και οι δικλείδες (βάννες) πρέπει να είναι διευθετημένες κατά τρόπο που να αποκλείει  την ταυτόχρονη σύνδεση των δύο συνόλων μετρήσεως στο ίδιο διαμέρισμα. Επιπλέον, οι συνδέσεις μεταξύ διαμερισμάτων και συνόλων μετρήσεως πρέπει να σημειώνονται ευκρινώς έτσι ώστε να αποφεύγονται λάθη που θα είχαν ως αποτέλεσμα τη σύνδεση ενός  διαμερίσματος με ένα σύνολο μετρήσεως που δεν έχει προβλεφθεί για τη μέτρηση του προϊόντος που περιέχεται σ' αυτό το διαμέρισμα.  4.1.5. Όταν προβλέπεται από τις προδιαγραφές μια διάταξη εξουδετερώσεως των στροβίλων, αυτή μπορεί να συνδυάζεται με τη βαλβίδα του βυθού του διαμερίσματος.  4.1.6. Οι σωληνώσεις, οι δικλείδες (βάννες) και οι κρουνοί που βρίσκονται μεταξύ διαμερισμάτων και συνόλων μετρήσεως πρέπει να είναι διευθετημένοι κατά τρόπο που να καθίσταται αδύνατη η σύνδεση ενός συνόλου μετρήσεως με μια εξωτερική ως προς το  βυτιοφόρο δεξαμενή.  4.1.7. Το φίλτρο που κανονικά προβλέπεται αμέσως πριν από τον μετρητή ή πριν από την διάταξη εξαερώσεως μπορεί να είναι ενσωματωμένο σ' αυτά.  4.1.8. Όταν έχουν προβλεφθεί διατάξεις που επιτρέπουν παραδόσεις χωρίς την παρεμβολή του μετρητή, οι διατάξεις αυτές πρέπει να είναι δυνατόν να σφραγίζονται, εν όψει της ενδεχόμενης εφαρμογής εθνικών προδιαγραφών.  4.1.9. Στην περίπτωση συνόλων μετρήσεως που περιλαμβάνουν διπλούς κρουνούς, αυτοί πρέπει να είναι κατασκευασμένοι κατά τρόπο που να είναι αδύνατη η ταυτόχρονη επικοινωνία των τριών στομίων.  4.2. Σχήματα Σχήμα S 1 Λειτουργία δια της βαρύτητος με μόνιμη απαγωγή στην ατμόσφαιρα, στη στάθμη του σημείου μεταφοράς Επιτρέπει: μόνο παραδόσεις μέσω του μετρητή (κενός εύκαμπτος αγωγός).   Επεξήγηση του σχήματος S 1 Αν η δεξαμενή του φορτηγού περιλαμβάνει πολλά διαμερίσματα, το σύνολο μετρήσεως πρέπει να είναι άμεσα συνδεδεμένο, κατά μόνιμο τρόπο, χωρίς την παρεμβολή συλλεκτικής σωληνώσεως, με ένα σαφώς ορισμένο διαμέρισμα.  A: Διάταξη εξουδετερώσεως των στροβίλων.  F: Φίλτρο. Το φίλτρο πρέπει να έχει σχεδιαστεί και τοποθετηθεί κατά τέτοιον τρόπο ώστε ο καθαρισμός του να μην προκαλεί την εκκένωση του μετρητή, ούτε του δείκτη ροής (V1 ή V2, ανάλογα με την περίπτωση).  Το φίλτρο πρέπει να βρίσκεται εξ ολοκλήρου κάτω από τη στάθμη του σημείου μεταφοράς.  T1, T2: Επιτρεπόμενες παραλλαγές για την εκκένωση των αερίων:  T1: κρουνός καθαρισμού και βαλβίδα αντεπιστροφής (παρεμποδίσεως αντιστρόφου ροής) που εμποδίζει την εισαγωγή αερίων στο σύνολο μετρήσεως,  T2: επιστροφή στην αέρια φάση μέσα στο διαμέρισμα της δεξαμενής.  car: Βαλβίδα αντεπιστροφής που εμποδίζει τη διέλευση των αερίων σε περίπτωση θερμικής υπερπιέσεως μέσα στο βυτίο.  C: Μετρητής.  Vm: Δικλείδα (βάννα) χειρισμού.  I, II: Παραλλαγές της διατάξεως παραδόσεως με κενό εύκαμπτο αγωγό.  V1: Δείκτης υπερχυλίσεως.  V2: Δείκτης ροής όπως ορίζεται στο σημείο 1.1.8, ο οποίος επιτελεί συγχρόνως τη λειτουργία δείκτη αερίου.  at: Βαλβίδα μόνιμης απαγωγής στην ατμόσφαιρα, επαρκούς διατομής, ώστε να εξασφαλίζει, μέσα στον μετρητή, πίεση τουλάχιστον ίση προς την ατμοσφαιρική.  Η μόνιμη2 απαγωγή στην ατμόσφαιρα μπορεί να εξασφαλίζεται από έναν κατακόρυφο σωλήνα χωρίς δικλείδα- αν αυτός ο σωλήνας συνδέεται με το πάνω μέρος του βυτίου, η βαλβίδα αναστολής "car" μπορεί να καταργηθεί.  H: Ύψος φορτώσεως του υγρού.  h: Ύψος του βυθού της δεξαμενής ως προς το σημείο μεταφοράς. Αυτό το ύψος πρέπει να είναι επαρκές, για να εξασφαλίζεται, ως την πλήρη εκκένωση του βυτίου, μια παροχή τουλάχιστον ίση με την ελάχιστη παροχή του μετρητή.  Σχήμα S 2 Λειτουργία δια της βαρύτητος χωρίς μόνιμη απαγωγή στην ατμόσφαιρα, στο σημείο μεταφοράς, κατά τις παραδόσεις Επιτρέπει: α) την παράδοση μέσω μετρητή (κενός εύκαμπτος αγωγός)- β) την κατευθείαν παράδοση χωρίς μετρητή και την εκκένωση και την πλήρωση της δεξαμενής χωρίς την παρεμβολή του μετρητή.   Επεξήγηση του σχήματος S 2 Οι σωληνώσεις μεταξύ των διαμερισμάτων και του συνόλου μετρήσεως πρέπει να εξασφαλίζουν μόνιμες συνδέσεις:  A: Διάταξη εξουδετερώσεως των στροβίλων.  R: Διπλός κρουνός που επιτρέπει την παράδοση μέσω μετρητή, την παράδοση χωρίς μετρητή και την εκκένωση και την πλήρωση της δεξαμενής χωρίς την παρεμβολή του μετρητή.  Αυτός ο κρουνός είναι προαιρετικός. Μπορεί να αντικατασταθεί από μια άμεση σύνδεση.  F: Φίλτρο. Κρουνός εκκενώσεως δεν επιτρέπεται παρά μόνον εφόσον περιλαμβάνει βαλβίδα αντεπιστροφής που να αποκλείει τη διείσδυση αερίων μέσα στο σύνολο μετρήσεως.  PgS: Ειδικός απαγωγέας αερίου όπως ορίζεται στο σημείο 1.1.5.  V1: Δείκτης του ειδικού απαγωγέα αερίου.  T1, T2, T3, T4: Επιτρεπόμενες παραλλαγές για την διάταξη εκκενώσεως των αερίων:  T1: επιστροφή στη δεξαμενή,  T2: ελεύθερη απαγωγή στην ατμόσφαιρα,  T3: χρησιμοποίηση ενός δοχείου ανακτήσεως των σταγονιδίων που παρασύρονται από τα αέρια,  T4: χρησιμοποίηση μιας δικλείδας (βάννας) απαγωγής.  C: Μετρητής.  va: Δικλείδα (βάννα), της οποίας το κλείσιμο εξασφαλίζεται αυτόματα από τον ειδικό απαγωγέα αερίου μόλις η πίεση είναι ανεπαρκής, ώστε να εμποδίζεται οποιαδήποτε εξάτμιση μέσα στον μετρητή, ή μόλις εμφανιστεί ένας θύλακας αερίου μέσα σ' αυτόν τον  απαγωγέα.  Επιπλέον, αυτή η δικλείδα (βάννα) πρέπει να κλείνει σε περίπτωση βλάβης του συστήματος ελέγχου της.  I, II: Παραλλαγές της διατάξεως παραδόσεως με κενό εύκαμπτο αγωγό:  Παραλλαγή I: δείκτης υπερχυλίσεως V2,  Παραλλαγή II: δείκτης ροής όπως ορίζεται στο σημείο 1.1.8, ο οποίος επιτελεί συγχρόνως τη λειτουργία δείκτη αερίων V3.  Vm: Δικλείδα χειρισμού.  Η αυτόματη δικλείδα (βάννα) και η δικλείδα (βάννα) χειρισμού V μπορούν να συγχωνευθούν σε μία ειδική δικλείδα (βάννα), η οποία να επιτελεί και τις δύο λειτουργίες. Σ' αυτή την περίπτωση, οι δύο λειτουργίες πρέπει να είναι ανεξάρτητες η μία από την άλλη.   Στην παραλλαγή II, αυτή η ειδική δικλείδα (βάννα) πρέπει να είναι τοποθετημένη μετά από τον δείκτη V3.  at: Χειροκίνητη απαγωγή στην ατμόσφαιρα. Μπορεί να είναι και αυτόματη. Παραδείγματος χάριν, να κλείνει αυτόματα κατά τη μέτρηση και να ανοίγει στο τέλος της μετρήσεως.  H: Ύψος φορτώσεως του υγρού.  h: Ύψος του βυθού της δεξαμενής ως προς το σημείο μεταφοράς. Αυτό το ύψος πρέπει να είναι επαρκές, ώστε να εξασφαλίζεται, ως την πλήρη εκκένωση της δεξαμενής, μια παροχή τουλάχιστον ίση με την ελάχιστη παροχή του μετρητή.  Σχήμα S 3 Το σύνολο μετρήσεως περιλαμβάνει μία αντλία, έναν διαχωριστή αερίων και έναν ή δύο πλήρεις εύκαμπτους αγωγούς.  Επιτρέπει: α) την παράδοση με χρήση αντλίας και μετρητή (πλήρης εύκαμπτος αγωγός)- β) την κατευθείαν παράδοση χωρίς μετρητή (με ή χωρίς αντλία) και την εκκένωση και την πλήρωση της δεξαμενής χωρίς την παρεμβολή του μετρητή.   Επεξήγηση του σχήματος S 3 R1: Διπλός κρουνός που επιτρέπει τις παραδόσεις με χρήση μετρητή, τις παραδόσεις χωρίς μετρητή και την εκκένωση και την πλήρωση της δεξαμενής χωρίς την παρεμβολή του μετρητή.  Αυτός ο κρουνός είναι προαιρετικός. Μπορεί να αντικατασταθεί από μια άμεση σύνδεση.  P: Αντλία. Η αντλία μπορεί να είναι αντιστρέψιμη. Σ' αυτή την περίπτωση, πρέπει να προστεθεί μια βαλβίδα αντεπιστροφής ροής μεταξύ του κρουνού R2 και του διαχωριστή αερίων Sg.  R2: Διπλός κρουνός, προαιρετικός, που επιτρέπει τις κατευθείαν παραδόσεις χωρίς μετρητή.  F: Φίλτρο. Το φίλτρο μπορεί να είναι εφοδιασμένο με έναν κρουνό εκκενώσεως.  Sg: Διαχωριστής αερίων σύμφωνος προς το σημείο 1.6.2.1.4. Η στάθμη του υγρού μέσα στον διαχωριστή αερίων πρέπει να βρίσκεται ψηλότερα από τη στάθμη του μετρητή T1, T2: Επιτρεπόμενες παραλλαγές για τη διάταξη εκκενώσεως των αερίων:  T1: άμεση επιστροφή στη δεξαμενή,  T2: επιστροφή στη δεξαμενή μέσω ενός δοχείου ανακτήσεως των σταγονιδίων που παρασύρονται από τα αέρια.  C: Μετρητής.  Vm: Δικλείδα (βάννα) χειρισμού.  cl: Βαλβίδα αντεπιστροφής (παρεμποδίσεως αντιστρόφου ροής).  fl1: Πλήρης εύκαμπος αγωγός πάνω σε τύμπανο.  fl2: Ενδεχόμενος δεύτερος πλήρης εύκαμπτος αγωγός, πολύ μικρού μήκους, ο οποίος επιτρέπει την πραγματοποίηση παραδόσεων με υψηλή παροχή.  cla: Βαλβίδα που εμποδίζει την εκκένωση του πλήρους εύκαμπτου αγωγού.  R3: Διάταξη που επιτρέπει, όταν το σύνολο μετρήσεως περιλαμβάνει δύο εύκαμπτους αγωγούς, την πραγματοποίηση των παραδόσεων με τη βοήθεια του ενός από τους δύο εύκαμπτους αγωγούς. Αυτή η διάταξη πρέπει να είναι σύμφωνη προς το σημείο 1.10.1 πρώτο εδάφιο  και το σημείο 2.2.4 δεύτερο εδάφιο.  Σχήμα S 4 Το σύνολο μετρήσεως περιλαμβάνει μία αντλία, έναν διαχωριστή αερίων, έναν κενό εύκαμπτο αγωγό ή έναν πλήρη εύκαμπτο αγωγό και έναν κενό εύκαμπτο αγωγό.  Επιτρέπει: α) την παράδοση με χρήση αντλίας και μετρητή (πλήρης εύκαμπτος αγωγός ή κενός εύκαμπτος αγωγός)- β) την παράδοση δια της βαρύτητος με χρήση μετρητή (κενός εύκαμπτος αγωγός)- γ) την κατευθείαν παράδοση χωρίς μετρητή (με ή χωρίς αντλία) και την εκκένωση και την πλήρωση της δεξαμενής χωρίς την παρεμβολή του μετρητή.   Επεξήγηση του σχήματος S 4 R1: Διπλός κρουνός που επιτρέπει τις παραδόσεις με χρήση μετρητή, τις παραδόσεις χωρίς μετρητή, και την εκκένωση και την πλήρωση της δεξαμενής χωρίς την παρεμβολή του μετρητή.  Αυτός ο κρουνός είναι προαιρετικός. Μπορεί να αντικατασταθεί από μια άμεση σύνδεση.  P: Αντλία. Η αντλία μπορεί να είναι αντιστρέψιμη. Σ' αυτή την περίπτωση, πρέπει να προστεθεί μια βαλβίδα αντεπιστροφής μεταξύ του κρουνού R2 και του διαχωριστή αερίων Sg.  B: Προαιρετική παράκαμψη που επιτρέπει τις παραδόσεις δια της βαρύτητος, δια μέσου του μετρητή (κενός εύκαμπτος αγωγός). Αυτή η παράκαμψη δεν επιτρέπεται παρά μόνο εφόσον ο κρουνός R1 δεν υπάρχει.  R2: Διπλός κρουνός, προαιρετικός, που επιτρέπει τις κατευθείαν παραδόσεις χωρίς μετρητή.  F: Φίλτρο. Το φίλτρο μπορεί να είναι εφοδιασμένο με κρουνό εκκενώσεως.  Sg: Διαχωριστής αερίων σύμφωνος προς το σημείο 1.6.2.1.4. Η στάθμη του υγρού μέσα στον διαχωριστή πρέπει να βρίσκεται ψηλότερα από εκείνη του μετρητή.  car: Βαλβίδα αντεπιστροφής που εμποδίζει τη διέλευση αερίων (όταν η παράδοση προβλέπεται να γίνει με κενό εύκαμπτο αγωγό).  C: Μετρητής.  M: Μανομετρική λήψη, υποχρεωτική μόνο όταν υπάρχει η παράκαμψη B. Αυτή η μανομετρική λήψη επιτρέπει να ελέγχεται, κατά τον αρχικό έλεγχο, ότι η πίεση μέσα στον μετρητή είναι τουλάχιστον ίση με την ατμοσφαιρική πίεση κατά τις παραδόσεις δια της  βαρύτητος.  at: Απαγωγή στην ατμόσφαιρα, αυτόματη ή χειροκίνητη. Όταν υπάρχει η παράκαμψη B, αυτή η απαγωγή στην ατμόσφαιρα πρέπει να είναι αυτόματη και διατομής επαρκούς, ώστε να εξασφαλίζει μέσα στον μετρητή πίεση τουλάχιστον ίση με την ατμοσφαιρική πίεση.  Vm: Δικλείδα (βάννα) χειρισμού.  I, II: Παραλλαγές της διατάξεως παραδόσεως:  Παραλλαγή I: κενός εύκαμπτος αγωγός,  Παραλλαγή II: συνδυασμοί ενός πλήρους και ενός κενού εύκαμπτου αγωγού.  cl: Βαλβίδα (αντεπιστροφής ροής).  V1: Δεικτης υπερχυλίσεως.  V2: Δείκτης ροής, όπως ορίζεται στο σημείο 1.1.8, ο οποίος επιτελεί επίσης τη λειτουργία δείκτη αερίου.  fl1: Πλήρης εύκαμπτος αγωγός σε τύμπανο.  cla: Βαλβίδα που εμποδίζει την εκκένωση του πλήρους εύκαμπτου αγωγού.  R3: Διάταξη που επιτρέπει την πραγματοποίηση των παραδόσεων με την βοήθεια είτε του πλήρους είτε του κενού εύκαμπτου αγωγού. Αυτή η διάταξη πρέπει να είναι σύμφωνη προς το σημείο 1.10.1 πρώτο εδάφιο και το σημείο 2.2.4 δεύτερο εδάφιο.  Σχήμα S 5 Το σύνολο μετρήσεως περιλαμβάνει μία αντλία, έναν απαγωγέα αερίων και έναν ή δύο πλήρεις εύκαμπτους αγωγούς.  Επιτρέπει: μόνο τις παραδόσεις με χρήση αντλίας και μετρητή (πλήρης εύκαμπτος αγωγός).   Επεξήγηση του σχήματος S 5 Αν η δεξαμενή περιλαμβάνει πολλά διαμερίσματα, το σύνολο μετρήσεως πρέπει να είναι άμεσα συνδεδεμένο, κατά μόνιμο τρόπο, χωρίς την παρεμβολή συλλεκτικής σωληνώσεως, με ένα σαφώς ορισμένο διαμέρισμα.  A: Διατάξη εξουδετερώσεως των στροβίλων.  V: Δικλείδα τύπου "όλα ή τίποτα", η οποία καθιστά πρακτικά αδύνατη κάθε παρακώλυση στην αναρρόφηση της αντλίας.  M: Μανόμετρο που επιτρέπει να ελέγχεται ότι η πίεση στην είσοδο της αντλίας είναι πάντοτε τουλάχιστον ίση προς την ατμοσφαιρική πίεση.  P: Αντλία.  F: Φίλτρο.  Ένας κρουνός εκκενώσεως επιτρέπεται μόνον εφόσον περιλαμβάνει μια βαλβίδα αντεπιστροφής που να αποκλείει τη διείσδυση αερίων στο σύνολο μετρήσεως.  Pg: Απαγωγέας αερίων. Επιτρέπονται δύο παραλλαγές για την διάταξη απομακρύνσεως των αερίων: T1 και T2.  T1: Άμεση σύνδεση του απαγωγέα αερίων με τη δεξαμενή. Σ' αυτή την περίπτωση, η σωλήνωση πρέπει να καταλήγει μέσα στη δεξαμενή κατά μήκος του τοιχώματος, για να διευκολύνεται ο διαχωρισμός των σταγονιδίων και των αερίων.  T2: Σύνδεση του απαγωγέα αερίων με τη δεξαμενή δια μέσου ενός δοχείου ανακτήσεως των σταγονιδίων που παρασύρονται από τα αέρια.  C: Μετρητής.  Vm: Δικλείδα (βάννα) χειρισμού.  cl: Βαλβίδα αντεπιστροφής (παρεμποδίσεως αντιστρόφου ροής).  fl1: Πλήρης εύκαμπτος αγωγός σε τύμπανο.  fl2: Ενδεχόμενος δεύτερος πλήρης εύκαμπτος αγωγός, πολύ μικρού μήκους, ο οποίος επιτρέπει την πραγματοποίηση παραδόσεων με υψηλή παροχή.  cla: Βαλβίδα που εμποδίζει την εκκένωση του πλήρους εύκαμπτου αγωγού.  R: Διάταξη που επιτρέπει, όταν το σύνολο μετρήσεως περιλαμβάνει δύο εύκαμπτους αγωγούς, την πραγματοποίηση των παραδόσεων με τη βοήθεια του ενός ή του άλλου από τους εύκαμπτους αγωγούς. Αυτή η διάταξη πρέπει να είναι σύμφωνη προς το σημείο 1.10.1 πρώτο  εδάφιο και το σημείο 2.2.4 δεύτερο εδάφιο.  Σχήμα S 6 Το σύνολο μετρήσεως περιλαμβάνει έναν διαχωριστή αερίων συνδυασμένο με την αντλία τροφοδοσίας, έναν ή δύο πλήρεις εύκαμπτους αγωγούς, ή έναν κενό εύκαμπτο αγωγό, ή έναν πλήρη και έναν κενό εύκαμπτο αγωγό.  Επιτρέπει: α) την παράδοση με χρήση αντλίας και μετρητή (πλήρης εύκαμπτος αγωγός ή κενός εύκαμπτος αγωγός)- β) την κατευθείαν παράδοση με ή χωρίς παρεμβολή του μετρητή και την εκκένωση και την πλήρωση της δεξαμενής χωρίς παρεμβολή του μετρητή.   Επεξήγηση του σχήματος S 6 R1: Διπλός κρουνός που επιτρέπει τις παραδόσεις με χρήση του μετρητή, τις παραδόσεις χωρίς μετρητή και την εκκένωση και την πλήρωση της δεξαμενής χωρίς παρεμβολή του μετρητή.  Αυτός ο κρουνός είναι προαιρετικός- μπορεί να αντικατασταθεί με μια άμεση σύνδεση.  F: Φίλτρο. Το φίλτρο μπορεί να είναι εφοδιασμένο με έναν κρουνό εκκενώσεως.  SgP: Διαχωριστής αερίων συνδυασμένος με την αντλία τροφοδοσίας όπως προβλέπεται στο σημείο 1.6.2.1.2 πρώτο εδάφιο. Αυτό το υποσύνολο πρέπει να ανταποκρίνεται στις προδιαγραφές του σημείου 1.6.2.1.4. Πρέπει να έχει αποτελέσει αντικείμενο μιας εγκρίσεως  προτύπου ΕΟΚ.  cl1: Βαλβίδα αντεπιστροφής (παρεμποδίσεως αντιστρόφου ροής). Αυτή η βαλβίδα μπορεί να τοποθετηθεί και μετά τον μετρητή.  R2: Προαιρετικός διπλός κρουνός που επιτρέπει τις κατευθείαν παραδόσεις χωρίς μετρητή.  C: Μετρητής.  I, II, III: Παραλλαγές της διατάξεως παραδόσεως:  Παραλλαγή I: ένας ή δύο πλήρεις εύκαμπτοι αγωγοί,  Παραλλαγή II: κενός εύκαμπτος αγωγός,  Παραλλαγή III: συνδυασμοί ενός πλήρους και ενός κενού εύκαμπτου αγωγού.  Vm: Δικλείδα (βάννα) χειρισμού.  V1: Δείκτης υπερχυλίσεως.  V2: Δείκτης ροής, όπως ορίζεται στο σημείο 1.1.8, ο οποίος επιτελεί επίσης την λειτουργία δείκτη αερίου.  fl1: Πλήρης εύκαμπτος αγωγός.  fl1: Ενδεχόμενος δεύτερος πλήρης εύκαμπτος αγωγός, πολύ μικρού μήκους, ο οποίος επιτρέπει την πραγματοποίηση παραδόσεων με υψηλή παροχή.  cla: Βαλβίδα που εμποδίζει την εκκένωση του πλήρους εύκαμπτου αγωγού.  cl2: Βαλβίδα αντεπιστροφής (παρεμποδίσεως αντιστρόφου ροής).  at: Απαγωγή στην ατμόσφαιρα, αυτόματη ή χειροκίνητη.  R3: Διάταξη που επιτρέπει, όταν το σύνολο μετρήσεως περιλαμβάνει δύο τρόπους παραδόσεως, να πραγματοποιούνται οι παραδόσεις κατά τον ένα ή τον άλλο τρόπο. Αυτή η διάταξη πρέπει να είναι σύμφωνη προς το σημείο 1.10.1 πρώτο εδάφιο και το σημείο 2.2.4  δεύτερο εδάφιο.  Σχήμα S 7 Το σύνολο μετρήσεως περιλαμβάνει μία αντλία, έναν ειδικό απαγωγέα αερίου, έναν ή δύο πλήρεις εύκαμπτους αγωγούς, ή έναν κενό εύκαμπτο αγωγό ή έναν πλήρη και ένα εύκαμπτο αγωγό.  Επιτρέπει: α) την παράδοση με χρήση αντλίας και μετρητή (πλήρης εύκαμπτος αγωγός ή κενός εύκαμπτος αγωγός)- β) την παράδοση δια της βαρύτητος με χρήση μετρητή (κενός εύκαμπτος αγωγός)- γ) την κατευθείαν παράδοση, με ή χωρίς αντλία, χωρίς την παρεμβολή του μετρητή και την εκκένωση και την πλήρωση της δεξαμενής χωρίς παρεμβολή του μετρητή.   Επεξήγηση του σχήματος S 7 Όταν η δεξαμενή περιλαμβάνει πολλά διαμερίσματα και είναι δυνατόν να χρησιμοποιηθεί μια συλλεκτική σωλήνωση, οι βαλβίδες του βυθού των διαμερισμάτων και οι δικλείδες (βάννες) που είναι τοποθετημένες στις σωληνώσεις αναρροφήσεως πρέπει να είναι του τύπου  "όλα ή τίποτα". Οι σωληνώσεις μεταξύ διαμερισμάτων και συνόλου μετρήσεως πρέπει να εξασφαλίζουν μόνιμες συνδέσεις.  A: Διάταξη εξουδετερώσεως των στροβίλων.  R1: Διπλός κρουνός που επιτρέπει τις παραδόσεις, με χρήση του μετρητή, τις παραδόσεις χωρίς μετρητή και την εκκένωση και την πλήρωση της δεξαμενής χωρίς την παρεμβολή του μετρητή. Αυτός ο κρουνός είναι προαιρετικός- μπορεί να αντικατασταθεί από μια  άμεση σύνδεση.  P: Αντλία. Η αντλία πρέπει να είναι αντιστρέψιμη. Σ' αυτή την περίπτωση, μια βαλβίδα αντεπιστροφής πρέπει να προστεθεί μεταξύ του κρουνού R2 και του ειδικού απαγωγέα αερίων PgS.  B: Προαιρετική παράκαμψη που επιτρέπει τις παραδόσεις δια της βαρύτητος, περνώντας από τον μετρητή (κενός εύκαμπτος αγωγός). Αυτή η παράκαμψη δεν επιτρέπεται παρά μόνο εφόσον ο κρουνός R1 δεν υπάρχει.  R2: Προαιρετικός διπλός κρουνός που επιτρέπει τις κατευθείαν παραδόσεις χωρίς μετρητή.  F: Φίλτρο. Ένας κρουνός εκκενώσεως επιτρέπεται μόνο αν περιλαμβάνει βαλβίδα αντεπιστροφής, η οποία να μην επιτρέπει τη διείσδυση αερίων στο σύνολο μετρήσεως.  PgS: Ειδικός απαγωγέας αερίων όπως ορίζεται στο σημείο 1.1.5.  V1: Δείκτης του ειδικού απαγωγέα αερίων.  T1, T2, T3: Επιτρεπόμενες παραλλαγές για τη διάταξη απομακρύνσεως των αερίων:  T1: χρησιμοποίηση ενός δοχείου ανακτήσεως των σταγονιδίων που παρασύρονται από τα αέρια,  T2: επιστροφή στη δεξαμενή,  T3: χρησιμοποίηση μιας δικλείδας (βάννας) απαγωγής.  C: Μετρητής.  να: Δικλείδα (βάννα), της οποίας το κλείσιμο εξασφαλίζεται αυτόματα από τον ειδικό απαγωγέα αερίου μόλις η πιέση είναι ανεπαρκής, ώστε να εμποδιστεί κάθε εξάτμιση μέσα στον μετρητή, ή μόλις μέσα σ' αυτόν τον απαγωγέα εμφανιστεί ένας θύλακας αερίου.  Επιπλέον, αυτή η δικλείδα πρέπει να κλείνει σε περίπτωση βλάβης του συστήματος ελέγχου της.  I, II, III: Παραλλαγές της διατάξεως παραδόσεως:  Παραλλαγή I: ένας ή δύο πλήρεις εύκαμπτοι αγωγοί,  Παραλλαγή II: κενός εύκαμπτος αγωγός,  Παραλλαγή III: συνδυασμοί ενός πλήρους και ενός κενού εύκαμπτου αγωγού.  Vm: Δικλείδα (βάννα) χειρισμού.  Η αυτόματη δικλείδα (βάννα) και η δικλείδα (βάννα) χειρισμού V μπορούν να συγχωνευθούν σε μια ειδική δικλείδα (βάννα) που πραγματοποιεί και τις δύο λειτουργίες. Σ' αυτήν την περίπτωση, οι δύο λειτουργίες πρέπει να είναι ανεξάρτητες η μία από την άλλη.  Στις παραλλαγές II και III που περιλαμβάνουν τον δείκτη V3, αυτή η ειδική δικλείδα πρέπει να είναι τοποθετημένη μετά τον δείκτη V3.  cl: Βαλβίδα αντεπιστροφής (παρεμποδίσεως αντιστρόφου ροής).  V2: Δείκτης υπερχυλίσεως.  V3: Δείκτης ροής, όπως ορίζεται στο σημείο 1.1.8, ο οποίος επιτελεί επίσης τη λειτουργία δείκτη αερίων.  fl1: Πλήρης εύκαμπτος αγωγός σε τύμπανο.  fl2: Ενδεχόμενος δεύτερος πλήρης εύκαμπτος αγωγός, πολύ μικρού μήκους, ο οποίος επιτρέπει παραδόσεις με υψηλή παροχή.  cla: Βαλβίδα που εμποδίζει την εκκένωση του πλήρους εύκαμπτου αγωγού.  at: Απαγωγή στην ατμόσφαιρα, αυτόματη ή χειροκίνητη.  R3: Διάταξη που επιτρέπει, όταν το σύνολο μετρήσεως περιλαμβάνει δύο οδούς παραδόσεως, να πραγματοποιούνται οι παραδόσεις από τη μία ή την άλλη οδο.  Αυτή η διάταξη πρέπει να είναι σύμφωνη προς το σημείο 1.10.1 πρώτο εδάφιο και το σημείο 2.2.4 δεύτερο εδάφιο.  Σχήμα S 8 Το σύνολο μετρήσεως περιλαμβάνει μία αντλία, έναν τριπλό κρουνό, έναν ειδικό απαγωγέα αερίων, έναν ή δύο πλήρεις εύκαμπτους αγωγούς, ή έναν κενό εύκαμπτο αγωγό, ή έναν πλήρη και έναν κενό εύκαμπτο αγωγό.  Επιτρέπει: α) την παράδοση με χρήση αντλίας και μετρητή (πλήρης εύκαμπτος αγωγός ή κενός εύκαμπτος αγωγός)- β) την παράδοση δια της βαρύτητος με μετρητή (κενός εύκαμπτος αγωγός)- γ) την κατευθείαν παράδοση, με ή χωρίς αντλία, χωρίς τη χρήση του μετρητή και την εκκένωση και την πλήρωση της δεξαμενής χωρίς παρεμβολή του μετρητή.   Επεξήγηση του σχήματος S 8 Όταν η δεξαμενή περιλαμβάνει πολλά διαμερίσματα και είναι δυνατόν να χρησιμοποιηθεί συλλεκτική σωλήνωση, οι βαλβίδες του βυθού των διαμερισμάτων και οι δικλείδες (βάννες) που βρίσκονται στις σωληνώσεις αναρροφήσεως πρέπει να είναι του τύπου "όλα ή  τίποτα". Οι σωληνώσεις μεταξύ διαμερισμάτων και συνόλου μετρήσεως πρέπει να εξασφαλίζουν μόνιμες συνδέσεις.  A: Διάταξη εξουδετερώσεως των στροβίλων.  P: Αντλία.  R0: Τριπλός κρουνός, που συνδυάζεται με τους κρουνούς R1 και R2, επιτρέπει τις ακόλουθες λειτουργίες:  1. παράδοση με χρήση αντλίας, χωρίς μετρητή ή με μετρητή (πλήρης εύκαμπτος αγωγός ή κενός εύκαμπτος αγωγός),  2. παράδοση δια της βαρύτητος, χωρίς μετρητή ή με μετρητή (κενός εύκαμπτος αγωγός), εκκένωση της δεξαμενής και πλήρωση της δεξαμενής,  3. πλήρωση της δεξαμενής με τη βοήθεια της αντλίας P. R1: Αυτός ο διπλός κρουνός είναι προαιρετικός. Μπορεί να αντικατασταθεί από μια άμεση σύνδεση.  F: Φίλτρο.  Ένας κρουνός εκκενώσεως επιτρέπεται μόνον εφόσον περιλαμβάνει μια βαλβίδα αντεπιστροφής, η οποία να μην επιτρέπει τη διείσδυση αερίων στο σύνολο μετρήσεως.  cl1: Βαλβίδα αντεπιστροφής (παρεμποδίσεως αντιστρόφου ροής).  PgS: Ειδικός απαγωγέας αερίου όπως ορίζεται στο σημείο 1.1.5.  V1: Δείκτης του ειδικού απαγωγέα αερίων.  T1, T2, T3: Επιτρεπόμενες πραλλαγές για τη διάταξη απομακρύνσεως των αερίων:  T1: χρησιμοποίηση ενός δοχείου ανακτήσεως των σταγονιδίων που παρασύρονται από τα αέρια,  T2: επιστροφή στη δεξαμενή,  T3: χρησιμοποίηση μιας δικλείδας (βάννας) απαγωγής.  C: Μετρητής.  va: Δικλείδα (βάννα), της οποίας το κλείσιμο εξασφαλίζεται αυτόματα από τον ειδικό απαγωγέα αερίου αμέσως μόλις η πίεση είναι ανεπαρκής, ώστε να εμποδιστεί κάθε εξάτμιση μέσα στον μετρητή, ή όταν μέσα σ' αυτόν τον απαγωγέα εμφανιστεί ένας θύλακας  αερίου. Επιπλέον, αυτή η δικλείδα (βάννα) πρέπει να κλείνει σε περίπτωση βλάβης του συστήματος ελέγχου της.  I, II, III: Παραλλαγές της διατάξεως παραδόσεως:  Παραλλαγή I: ένας ή δύο πλήρεις εύκαμπτοι αγωγοί,  Παραλλαγή II: κενός εύκαμπτος αγωγός,  Παραλλαγή III: συνδυασμοί ενός πλήρους και ενός κενού εύκαμπτου αγωγού.  Vm: Δικλείδα (βάννα) χειρισμού.  Η αυτόματη δικλείδα (βάννα) και η δικλείδα (βάννα) χειρισμού Vm μπορούν να συγχωνευθούν σε μια ειδική δικλείδα (βάννα) που να επιτελεί και τις δύο λειτουργίες. Σ' αυτή την περίπτωση, οι δύο λειτουργίες πρέπει να είναι ανεξάρτητες η μία από την άλλη.  Στις παραλλαγές II και III που περιλαμβάνουν τον δείκτη V3, αυτή η ειδική δικλείδα (βάννα) πρέπει να είναι τοποθετημένη μετά τον δείκτη V3.  cl2: Βαλβίδα αντεπιστροφής (παρεμποδίσεως αντιστρόφου ροής).  V2: Δείκτης υπερχυλίσεως.  V3: Δείκτης ροής, όπως ορίζεται στο σημείο 1.1.8, ο οποίος επιτελεί επίσης τη λειτουργία δείκτη αερίου.  fl1: Πλήρης εύκαμπτος αγωγός σε τύμπανο.  fl2: Ενδεχόμενος δεύτερος πλήρης εύκαμπτος αγωγός, πολύ μικρού μήκους, ο οποίος επιτρέπει την πραγματοποίηση παραδόσεων με υψηλή παροχή.  cla: Βαλβίδα που εμποδίζει την εκκένωση του πλήρους εύκαμπτου αγωγού.  at: Απαγωγή στην ατμόσφαιρα, αυτόματη ή χειροκίνητη.  R2: Διάταξη που επιτρέπει, όταν το σύνολο περιλαμβάνει δύο οδούς παραδόσεως, να πραγματοποιούνται οι παραδόσεις από τη μία ή από την άλλη οδό. Αυτή η διάταξη πρέπει να είναι σύμφωνη προς το σημείο 1.10.1 πρώτο εδάφιο και το σημείο 2.2.4 δεύτερο εδάφιο.   Σχήμα S 9 Το σύνολο μετρήσεως περιλαμβάνει μία αντλία, έναν διαχωριστή αερίων, μία δικλείδα (βάννα) διατηρήσεως της πιέσεως και έναν πλήρη εύκαμπτο αγωγό.  Επιτρέπει: α) την παράδοση με χρήση αντλίας και μετρητή (πλήρης εύκαμπτος αγωγός)- β) την παράδοση, με ή χωρίς αντλία, χωρίς την χρήση του μετρητή και την εκκένωση και την πλήρωση της δεξαμενής χωρίς την παρεμβολή του μετρητή.   Επεξήγηση του σχήματος S 9 R1: Διπλός κρουνός που επιτρέπει τις παραδόσεις με χρήση μετρητή και την εκκένωση και την πλήρωση της δεξαμενής χωρίς παρεμβολή του μετρητή.  Αυτός ο κρουνός είναι προαιρετικός. Μπορεί να αντικατασταθεί από μια άμεση σύνδεση.  P: Αντλία.  B: Ρυθμιζόμενη παράκαμψη που συνδέεται με τη δεξαμενή.  R2: Προαιρετικός διπλός κρουνός που επιτρέπει τις κατευθείαν παραδόσεις χωρίς μετρητή.  cl1: Βαλβίδα αντεπιστροφής όπως καθορίζεται στο σημείο 2.4.1. Μπορεί επίσης να τοποθετηθεί μεταξύ του φίλτρου και του διαχωριστή αερίων.  F: Φίλτρο.  Sg: Διαχωριστής αερίων σύμφωνος είτε προς το σημείο 1.6.2.1.4. είτε προς το σημείο 2.4.3.1 δεύτερο εδάφιο. Η διάταξη απομακρύνσεως των αερίων συνδέεται με την αέρια φάση της δεξαμενής. Μια δικλείδα (βάννα) μπορεί, για λόγους ασφαλείας, να τοποθετηθεί  πάνω σ' αυτή την διάταξη. Σ' αυτή την περίπτωση, θα πρέπει να εγκατασταθεί μεταξύ της δεξαμενής και της παρακάμψεως προς την δικλείδα "vamp".  C: Μετρητής.  vamp: Αυτόματη δικλείδα (βάννα) διατηρήσεως της πιέσεως, ρυθμισμένη ώστε να διατηρεί μια πίεση υψηλότερη κατά τουλάχιστον 100 kPa από την πίεση των κεκορεσμένων ατμών μέσα στη δεξαμενή.  Vm: Δικλείδα χειρισμού.  cl2: Βαλβίδα αντεπιστροφής (παρεμποδίσεως αντιστρόφου ροής).  Z: Σωλήνωση αέριας φάσεως, η οποία μπορεί να χρησιμοποιηθεί μόνο για την πλήρωση της δεξαμενής του φορτηγού και για την απομάκρυνση του προϊόντος κατά τον έλεγχο του συνόλου μετρήσεως.  Th: Θερμόμετρο. Αυτό το θερμόμετρο πρέπει να είναι τοποθετημένο κοντά στον μετρητή, είτε μέσα στον διαχωριστή αερίων είτε στην είσοδο ή την έξοδο του μετρητή.  M: Υποχρεωτικό μανόμετρο.  M0: Προαιρετικά μανόμετρα.  Σημείωση: α) Εν όψει της εφαρμογής των προδιαγραφών που προβλέπονται στο σημείο 2.4.5, μια πινακίδα πρέπει να τονίζει με μεγάλη ευκρίνεια την απαγόρευση συνδέσεως των αερίων φάσεων της δεξαμενής του φορτηγού και της δεξαμενής του πελάτη.  β) Η προσθήκη δικλείδων ασφαλείας επιτρέπεται- όταν τέτοιες δικλείδες υφίστανται, πρέπει να είναι σύμφωνες προς τις προδιαγραφές του σημείου 2.4.6.